laion/Wikipedia-Exotic huggingface dataset:
মোরগ পোলাও

মোরগ পোলাও বাংলাদেশের পুরান ঢাকায় উৎপন্ন একটি ঐতিহ্যবাহী বাঙালি খাবার, যা বর্তমানে সমগ্র বাংলাদেশের বাঙালি সমাজে খুবই জনপ্রিয়। এটি মূলত পোলাওয়ের একটি বিশেষায়িত পদ যেখানে প্রধানত পোলাওয়ের চাল যেমন: কালিজিরা চাউলের সাথে মুরগির মাংস ব্যবহার করা হয়। মুরগির মাংস ব্যবহার করার কারণে খাবারের এ পদটির নাম হয়েছে মোরগ পোলাও। দম পদ্ধতিতে রান্না করা হয় বলে রান্নার সমস্ত উপকরণের বর্ণ-স্বাদ পোলাও এবং মোরগের ভিতর ঢুকে যায়। মোরগ পোলাও হলো পোলাও এর একটি ঢাকাইয়া সংস্করণ। মোরগ পোলাও তৈরি করতে নিম্নোক্ত উপাদানসমূহ প্রয়োজন হয়: দেশি মোরগের মাংস পোলাও এর চাল (কালিজিরা চাল, তুলশীমালা চাল, চিনিগুঁড়া চাল ইত্যাদি) পেঁয়াজ টকদই আদা রসুন বাংলাদেশী মসলা: এলাচ দারুচিনি তেজপাতা ২টা জায়ফল জয়ত্রী ঘি ধনিয়া গুঁড়া মরিচ গুঁড়া তেল লবণ কাঁচা মরিচ বাদাম কিশমিশ চিনি কেওড়া জল মোরগের মাংস টুকরা করে কেটে ধুয়ে নেয়া হয়। পোলাও এর চাল ধুয়ে পানি ঝরিয়ে নিতে হয়। হাড়িতে তেল গরম করে পেয়াজ কুচি ভেজে বেরেস্তা করে তুলে রেখে ওই তেলে এলাচ দারুচিনি তেজপাতা পেয়াজবাটা দেয়া হয়। কয়েক মিনিট পর আদা, রসুন, ধনে ও মরিচ গুঁড়া দিয়ে লবণ দিয়ে এরপর মোরগের কাটা পিস জায়ফল ও জয়ত্রী বাটা দিয়ে ঢেকে দিয়ে ভালোমতো কষাতে হবে। কষানো হয়ে গেলে টকদই দিয়ে মাংস সেদ্ধ করতে হবে। এরপর মাংস সিদ্ধ হয়ে গেলে হাড়ি থেকে মাংসগুলো আলাদা পাত্রে তুলে রেখে বাকি তেল, মশলাতে ঘি ও চাল দিয়ে কষাতে হবে। চালের দ্বিগুণ গরম পানি দিতে হয়। পোলাও হয়ে এলে মাঝখান থেকে চাল সরিয়ে তুলে রাখা মাংস দিয়ে পাশ থেকে পোলাও তুলে মাংস ঢেকে দিন। বেরেস্তা, মাওয়া, চিনি, কেওড়া জল, কাঁচামরিচ এবং বাদাম কুচি ছিটিয়ে দমে রেখে দিতে হবে ১/২ ঘণ্টা। এভাবেই তৈরি করা হয় মোরগ পোলাও। গরম গরম মোরগ পোলাও এর সাথে সেদ্ধ ডিম, এবং গোল করে কাটা পেয়াজ, শসা, গাজর ও ধনেপাতা কুচি দিয়ে এর সাথে পানীয় হিসেবে বোরহানী বা লাচ্ছি কিংবা মাঠার সাথে পরিবেশন করা হয়। পোলাও কাচ্চি বিরিয়ানি হায়দ্রাবাদি বিরিয়ানি "Treasures of Bangladeshi cuisine" (ইংরেজি ভাষায়)। দি ডেইলি স্টার। সংগ্রহের তারিখ ২০১৯-০২-০৬।  "ঢাকার পোলাও"। ঢাকার ইতিহাস। ২০২০-০৭-১৯ তারিখে মূল থেকে আর্কাইভ করা। সংগ্রহের তারিখ ২০১৯-০২-০৬।  "ঐতিহ্যবাহী ঢাকাই খাবার"। বাংলা ট্রিবিউন। ২০২০-১০-১৬ তারিখে মূল থেকে আর্কাইভ করা। সংগ্রহের তারিখ ২০১৯-০২-০৬।  "ঈদের দিনের আপ্যায়নে শাহী মোরগ পোলাও"। আরটিভি অনলাইন। ৭ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০১৯-০২-০৬।  উইকিবইয়ে এই বিষয়ের উপরে একটি বই রয়েছে: রন্ধনপ্রণালী:মোরগ পোলাও
অ্যালার্ম ঘড়ি

একটি অ্যালার্ম ঘড়ি (বা কখনো কখনো কেবল একটি অ্যালার্ম ) এমন একটি ঘড়ি যা নির্দিষ্ট সময়ে কোনও ব্যক্তি বা ব্যক্তি গোষ্ঠীকে সতর্ক করতে তৈরি করা হয়। এই ঘড়িগুলির প্রাথমিক কাজ হলো লোককে তাদের রাতের ঘুম বা সংক্ষিপ্ত কোন কাজে তাদের জাগ্রত করা ও সময়ের সাথে সতর্ক করা। এগুলি কখনো কখনো অন্যান্য অনুস্মারক হিসাবেও ব্যবহৃত হয়। এটিতে সর্বাধিক ব্যবহার করা শব্দ, কম্পন ব্যবহার করা হয়। গভীর ঘুমে ঘুমিয়ে থাকা এমন কাউকে জাগানোর জন্য কোন ব্যক্তির পর্যাপ্ত ঘুম থাকলেও এটি ক্লান্তির কারণ হতে পারে৷ শব্দ বন্ধ করতে, ঘড়ির উপর একটি বোতাম বা হ্যান্ডেল চাপ দিতে হয়। বেশিরভাগ ঘড়ি অ্যালার্মটি স্বয়ংক্রিয়ভাবে বন্ধ করে দেয় যদি পর্যাপ্ত পরিমাণে এলার্ম বেজে থাকে। একটি ক্লাসিক অ্যানালগ অ্যালার্ম ঘড়ির একটি অতিরিক্ত হাত বা ইনসেট ডায়াল রয়েছে যা অ্যালার্ম বাজবে এমন সময় নির্দিষ্ট করতে ব্যবহৃত হয়। অ্যালার্ম ঘড়িগুলি মোবাইল ফোন, ঘড়ি এবং কম্পিউটারগুলিতেও ব্যবহৃত হয়। অনেক অ্যালার্ম ঘড়ির রেডিও রিসিভার থাকে যা নির্দিষ্ট সময়ে বাজানো শুরু করতে পারে এবং তা ঘড়ি রেডিও হিসাবে পরিচিত। কিছু অ্যালার্ম ঘড়িতে একাধিক অ্যালার্ম সেট করতে পারা যায়। একটি প্রগতিশীল অ্যালার্ম ঘড়িতে বিভিন্ন সময়ের জন্য বিভিন্ন অ্যালার্ম থাকতে পারে এবং ব্যবহারকারীর পছন্দের সংগীত অনুযায়ী এলার্ম সেট করতে পারে। বেশিরভাগ আধুনিক টেলিভিশন, কম্পিউটার, মোবাইল ফোন এবং ডিজিটাল ঘড়িতে অ্যালার্ম ঘড়ি ফাংশন রয়েছে যা নির্দিষ্ট সময়ে চালু হয় বা শব্দ করে।
মিস শেফালি

আরতি দাস যিনি মিস শেফালী নামেই বহুল পরিচিত (১৯৪৪ - ৬ ফেব্রুয়ারি ২০২০) একজন ভারতীয় বাঙালি অভিনেত্রী যিনি বাংলা চলচ্চিত্রে তার কাজের জন্য স্বীকৃত ছিলেন। তিনি কিংবদন্তি চলচ্চিত্র পরিচালক সত্যজিৎ রায়ের সাথে প্রতিদ্বন্দ্বী ও সীমাবদ্ধর মতো ধ্রুপদী কাজ করেছিলেন। তিনি ক্যাবারেটের রাণী হিসাবে পরিচিত। শেফালী নৃত্যশিল্পী হিসাবে তার পেশাগত জীবন শুরু করেছিলেন। আরতি দাস চৌরঙ্গী চলচ্চিত্রের মাধ্যমে চলচ্চিত্রে অভিনয়ের সূচনা করেছিলেন, যেখানে তিনি সুপ্রিয়া দেবী, উত্তম কুমার, উৎপল দত্ত, এবং বিশ্বজিতের মতো কিংবদন্তি অভিনেতাদের সাথে অভিনয় করেছিলেন। চলচ্চিত্রের পাশাপাশি তিনি বেশ কয়েকটি মঞ্চ নাটক ও থিয়েটারেও অভিনয় করেছিলেন। তার বিখ্যাত নাটকগুলির মধ্যে রয়েছে সম্রাট ও সুন্দরী, সাহেব বিবি গোলাম, এবং আশলিল। তিনি লেখকও ছিলেন। সম্প্রতি তাঁর আত্মজীবনী ‘সন্ধ্যা রাতের শেফালি’ প্রকাশিত হয়েছিল। সীমাবদ্ধ (১৯৭১) প্রতিদ্বন্দ্বী (১৯৭০) স্বর (১৯৭২) চৌরাঙ্গী সম্রাট ও সুন্দরী অশীল হাম কিসে কাম নেহী সাহেব বিবি গোলাম "Veteran Dancer Arati Das, Better Known As Miss Shefali, Dies At 76"। ndtv (ইংরেজি ভাষায়)। ৬ ফেব্রুয়ারি ২০২০। সংগ্রহের তারিখ ২০১৯-০২-০৬।  "Bengals cabaret queen Miss Shefali dead"। outlookindia। সংগ্রহের তারিখ ৬ ফেব্রুয়ারি ২০২০।  "ঝরে গেলেন 'মিস শেফালি'"। প্রথম আলো। সংগ্রহের তারিখ ২০২০-০২-০৭।  "চলে গেলেন মিস শেফালি"। NTV Online (ইংরেজি ভাষায়)। ২০২০-০২-০৭। সংগ্রহের তারিখ ২০২০-০২-০৭।  ইন্টারনেট মুভি ডেটাবেজে মিস শেফালি (ইংরেজি)
চার্লস কভেন্ট্রি (দ্ব্যর্থতা নিরসন)

চার্লস কভেন্ট্রি - জিম্বাবুয়ীয় ক্রিকেটার। চার্লস কভেন্ট্রি (ইংরেজ ক্রিকেটার) - ইংরেজ ক্রিকেটার। "চার্লস কভেন্ট্রি" দিয়ে শুরু হওয়া সকল পাতা "চার্লস কভেন্ট্রি" ধারণকারী শিরোনামসহ সমস্ত পাতা এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
ওয়ার্ড নং ১৭, গাজীপুর সিটি কর্পোরেশন

ওয়ার্ড নং ১৭, গাজীপুর সিটি কর্পোরেশন এর আওতাধীন একটি সিটি কর্পোরেশন। এই ওয়ার্ড নং ১৭ এর সকল প্রশাসনিক কার্যক্রম জয়দেবপুর থানার অধীনে। এই ওয়ার্ডটি গাজীপুর সিটি কর্পোরেশনের একটি শিল্প সমৃদ্ধ ওয়ার্ড। এই ওয়ার্ডটি শতভাগ বিদ্যুৎয়ানের আওতায়। এই ওয়ার্ডে ক্ষুদ্র কুটির শিল্প ও হস্তশিল্প রয়েছে। প্রতি পাড়ায় ও বিভিন্ন মোড়গুলোতে এখন ছোট ছোট দোকান চোখে পরার মত। এছাড়াও বিভিন্ন পেশার পেশাজীবিরাও অর্থনীতিতে অবদান রাখছেন।ওয়ার্ড নং ১৭ তে গাজীপুর জেলার অনেক কলকারখানা ও গার্মেন্টস ফ্যাক্টরি রয়েছে। সেখানে নানান শ্রেনীর মানুষ কর্মরত রয়েছে। ১৪ টি ২৭,৭৫৯ জন (২০১১আদমশুমারী অনুযায়ী) পাকা রাস্তা ০৮ কি: মি, কাঁচা রাস্তা ৪০ কি: মি: ১৭ নং, ওয়ার্ড এর গড় সাক্ষরতা হার ৩৫.২%। তার মধ্যে নারী শিক্ষার হার ৩২.৩% এবং পুরুষ শিক্ষার হার ৩৮.০%। ওয়ার্ড নং ১৭,তে কোন নদী নেই কিন্তু একটি খাল রয়েছে।
হ্যাকড (চলচ্চিত্র)

হ্যাকড ২০২০ সালে মুক্তিপ্রাপ্ত ভারতীয় হিন্দি ভাষার মনস্তাত্ত্বিক থ্রিলার চলচ্চিত্র, যা বিক্রম ভাট পরিচালিত এবং লোনর‍্যাঞ্জার প্রোডাকশনসের ব্যানারে অমর ঠাকর এবং কৃষ্ণ ভাট প্রযোজনা করেছেন। এই চলচ্চিত্রে অভিনয় করেছেন হিনা খান, রোহান শাহ, মোহিত মালহোত্রা এবং সিড মক্করের মতো অভিনয়শিল্পী। এর গল্পটি মূলত একটি বড় মেয়ের প্রতি ছেলের ভালবাসা এবং এটি কীভাবে আবেশে পরিণত হয় তা নিয়ে। এই চলচ্চিত্রটি আনুষ্ঠানিকভাবে ২০২০ সালের ২০শে জানুয়ারি সামাজিক যোগাযোগমাধ্যমে প্রকাশিত প্রথম পোস্টারের মধ্য দিয়ে বিক্রম ভাটের দ্বারা ঘোষণা করা হয়েছিল। এই চলচ্চিত্রের মূল ফটোগ্রাফি ২০১৯ সালের আগস্ট মাসে শুরু হয়েছিল। ২০২০ সালের ৭ই ফেব্রুয়ারি তারিখে এই চলচ্চিত্রটি প্রেক্ষাগৃহে মুক্তি পেয়েছিল। হিনা খান – সামীরা খান্না ওরফে স্যাম রোহান শাহ – বিবেক মোহিত মালহোত্রা সিড মক্কর – ওম কাপুর "Vikram Bhatt ropes in a popular television actor opposite Hina Khan for his film Hacked"। Bollywood Hungama। ৯ আগস্ট ২০১৯। সংগ্রহের তারিখ ৮ জানুয়ারি ২০২০।  "Vikram Bhatt's 'Hacked' to release on February 7"। Deccan Herald। ৮ জানুয়ারি ২০২০। সংগ্রহের তারিখ ৮ জানুয়ারি ২০২০।  ইন্টারনেট মুভি ডেটাবেজে হ্যাকড (ইংরেজি) বলিউড হাঙ্গামায় হ্যাকড
রেক্সোনা

রেক্সোনা একটি অস্ট্রেলিয়ান দুর্গন্ধ নাশক এবং ঘামরোধী ব্র্যান্ড যা ১৯০৮ সালে অস্ট্রেলিয়ায় তৈরি হয়েছিল এবং এটি ২০০০ সালে ব্রিটিশ-ডাচ সংস্থা ইউনিলিভারের কিনে নেয়। বেশিরভাগ দেশে রেক্সোনা নামে বাজারজাত করা হলেও, এটি যুক্তরাজ্য এবং আয়ারল্যান্ডে শিওর, মার্কিন যুক্তরাষ্ট্র এবং কানাডার ডিগ্রি, জাপান এবং দক্ষিণ কোরিয়ায় রেক্সেনা এবং নরওয়েতে শিল্ড নামে পরিচিত। এটি ১৯০৮ সালে অস্ট্রেলিয়ান ফার্মাসিউট, স্যামুয়েল ফুলার শেফার এবং তার স্ত্রী অ্যালিস কর্তৃক বিকাশিত হয়েছিল। পণ্যগুলি এরোসোল, পাম্প, রোল-অনস, স্টিকস এবং ক্রিম সহ বিভিন্ন আকারে উপলভ্য। ২০১৫ সালে ব্র্যান্ডটি একই সাথে সূত্র পরিবর্তন করে একটি নতুন ক্যানিস্টার ডিজাইনে একটি নতুন পরিসরের সুগন্ধি বাজারে নিয়ে আসে। এটির ফলে অনেকগুলি পণ্য পর্যালোচনা ওয়েবসাইট এবং ফোরাম খুব দুর্বল রিভিউ দেয় এবং নতুন সূত্রের ডিওডোরেন্টের পুরানোটার মত কোন প্রভাব নেই বলে অভিযোগ প্রচার করে। [তথ্যসূত্র প্রয়োজন] রেক্সোনা এবং শিওর ব্র্যান্ডগুলি ফর্মুলা ১ -এর উইলিয়ামস দলের স্পনসর। এর আগে ব্র্যান্ডটি ২০১৪ সালে এফ ১ মরসুমের লোটাস এফ ১ দলটির স্পনসর ছিল। [তথ্যসূত্র প্রয়োজন] রেক্সোনা "পাওয়ার প্যাম্পলোনা" নামে একটি ফ্ল্যাশ প্ল্যাটফর্মারও বিকাশ করেছিলেন যা বিভিন্ন দেশ জুড়ে একটি ষাঁড়ের দৌড়ের সাথে জড়িত। "রেক্সোনা- কোম্পানি প্রোফাইল"। গ্লোবাল কসমেটিক্স নিউজ ডট কম। সংগ্রহের তারিখ ৭ ফেব্রুয়ারি ২০২০। [স্থায়ীভাবে অকার্যকর সংযোগ] "REXONA – COMPANY PROFILE"। গ্লোবাল কসমেটিক্স নিউজ ডট কম। সংগ্রহের তারিখ ৭ ফেব্রুয়ারি ২০২০। [স্থায়ীভাবে অকার্যকর সংযোগ] http://www.rexona.com.ng/about-us দাপ্তরিক ওয়েবসাইট
লোকমানপুর রেলওয়ে স্টেশন

লোকমানপুর রেলওয়ে স্টেশন বাংলাদেশের রাজশাহী বিভাগের নাটোর জেলার একটি রেলওয়ে স্টেশন। লোকমানপুর রেলওয়ে স্টেশন আব্দুলপুর-পুরনো মালদা লাইনের আব্দুলপুর-রাজশাহী অংশে অবস্থিত। সারাঘাট-সিরাজগঞ্জ লাইন ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা দ্বারা নির্মিত হয়। তারপরে ১৯৩০ সালে, আব্দুলপুর-আমনুরা ব্রডগেজ লাইনটি সারাঘাট-সিরাজগঞ্জ লাইনের একটি শাখা হিসাবে খোলা হয়। সেসময় আব্দুলপুর-আমনুরা শাখা লাইনের স্টেশন হিসাবে লোকমানপুর রেলওয়ে স্টেশন চালু হয়। লোকমানপুর রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো: বনলতা এক্সপ্রেস পদ্মা এক্সপ্রেস ধুমকেতু এক্সপ্রেস সিল্কসিটি এক্সপ্রেস কপোতাক্ষ এক্সপ্রেস সাগরদাঁড়ি এক্সপ্রেস বরেন্দ্র এক্সপ্রেস তিতুমীর এক্সপ্রেস ঢালারচর এক্সপ্রেস উত্তরা এক্সপ্রেস মহানন্দা এক্সপ্রেস রাজশাহী এক্সপ্রেস রাজশাহী কমিউটার ও কিছু লোকাল ট্রেন। উত্তরা গণভবন "নাটোরের বাগাতিপাড়া লোকমানপুর রেল স্টেশন এলাকা থেকে ট্রেনের চারশ লিটার তেলসহ চোরাই তেল সহ তিন জন"। ২০১৯-১০-০৮। ২০১৯-১২-১০ তারিখে মূল থেকে আর্কাইভ করা। সংগ্রহের তারিখ ২০২০-০২-০৮।  "Brief History"। বাংলাদেশ রেলওয়ে। ২০১১-১২-২০ তারিখে মূল থেকে আর্কাইভ করা। সংগ্রহের তারিখ ২০১৯-০৭-১১।  "Railways in colonial Bengal"। দ্য ডেইলি স্টার। সংগ্রহের তারিখ ১১ জুলাই ২০১৯।
বোম্মিরেড্ডি সুন্দরা রামি রেড্ডি

বোম্মিরেড্ডি সুন্দরা রামি রেড্ডি (১৭ অক্টোবর ১৯৩৫ – ৬ ফেব্রুয়ারি ২০২০) ভারতের অন্ধ্রপ্রদেশের একজন চিকিৎসক ও রাজনীতিবিদ ছিলেন। তিনি তিনবার অন্ধ্রপ্রদেশ বিধানসভার বিধায়ক হিসেবে নির্বাচিত হয়েছিলেন। বোম্মিরেড্ডি সুন্দরা রামি রেড্ডি ১৯৩৫ সালের ১৭ অক্টোবর জন্মগ্রহণ করেন। তিনি চেন্নাই থেকে এমবিবিএস ডিগ্রি লাভ করেন। পরবর্তীতে, তিনি সরকারি চাকরিতে যোগদান করেন। ১৯৭০ সালে তিনি নিজস্ব ক্লিনিক খোলেন। বোম্মিরেড্ডি সুন্দরা রামি রেড্ডি ১৯৭৮ সালে আত্মকুর থেকে অন্ধপ্রদেশ বিধানসভার বিধায়ক হিসেবে নির্বাচিত হন। ১৯৮৫ ও ১৯৮৯ সালেও তিনি আত্মকুর বিধানসভা কেন্দ্রের বিধায়ক হিসেবে নির্বাচিত হয়েছিলেন। ১৯৮৫ সালে তিনি ভেঙ্কাইয়া নাইডুকে পরাজিত করেছিলেন। তার পুত্র বোম্মিরেড্ডি রাঘবেন্দ্র রেড্ডি অন্ধ্রপ্রদেশ বিধান পরিষদের প্রাক্তন সদস্য। বোম্মিরেড্ডি সুন্দরা রামি রেড্ডি ২০২০ সালের ৬ ফেব্রুয়ারি ৮৪ বছর বয়সে প্রয়াত হন। "Former MLA and Congress leader Sundara Rami Reddy passes away"। The Hans India। ৭ ফেব্রুয়ারি ২০২০। সংগ্রহের তারিখ ৭ ফেব্রুয়ারি ২০২০।  "Andhra Pradesh Assembly Election Results in 1978"। www.elections.in। সংগ্রহের তারিখ ২৬ ডিসেম্বর ২০১৯।  "Andhra Pradesh Assembly Election Results in 1985"। www.elections.in। সংগ্রহের তারিখ ২৬ ডিসেম্বর ২০১৯।  "Andhra Pradesh Assembly Election Results in 1989"। www.elections.in। সংগ্রহের তারিখ ২৬ ডিসেম্বর ২০১৯।  "List Of Winning Candidates"। Election Commission of India। সংগ্রহের তারিখ ৭ ফেব্রুয়ারি ২০২০।  "Bommireddy Raghvendra Reddy (Winner)"। www.myneta.info। সংগ্রহের তারিখ ৭ ফেব্রুয়ারি ২০২০।
অ্যাঞ্জেল-এ

লূক বেসন পরিচালিত অ্যাঞ্জেল-এ ২০০৫ সালের ফরাসি ফ্যান্টাসি এবং রোম্যান্টিক চলচ্চিত্র যার সমন্বয়ে ছিলেন জামেল দেবোউজ এবং রি রাসমুসেন। একটি ফ্রিজ ফ্রেমে আন্ড্রেকে (জামেল দেবোউজ) দেখায়। যিনি নিজেকে একটি ভয়েস ওভারের মাধ্যমে বর্ণনা করে বলেছেন যে তিনি আমেরিকাতে থাকেন। তবে বর্তমানে তিনি প্যারিসে রয়েছেন। আন্ড্রে এমন কিছু বলেন যাতে বোঝা যায় তিনি খুব ভাল লোক। যদিও তিনি নিজেকে সহ সব সময় মিথ্যা কথা বলে বিলাপ করেন। পরের দৃশ্যে, আন্দ্রেকে আইফেল টাওয়ারের রেলিংয়ের উপর দিয়ে দেখানো হয়েছে ফ্রাঙ্কের (গিলবার্ট মেলকি) একজন দেহরক্ষী৷ যিনি আন্দ্রেকে তার টাকা পরিশোধের দাবি করেছিলেন। হতাশ, আন্দ্রে আমেরিকান দূতাবাস এবং একটি প্যারিস থানায় উভয়ের কাছে তার মামলা করেছিলেন৷ যদিও কেউই তাকে সহায়তা করেনি। আন্দ্রে এরমধ্যে একটি সিদ্ধান্ত নেন যে তিনি সেতু থেকে লাফ দিয়ে আত্মহত্যা করবেন৷ কিন্তু তিনি একটি সুন্দর যুবতীকে দেখতে পান এছাড়াও দেখতে পান কয়েকজন রেলিং ধরে দাঁড়িয়ে আছেন। মহিলা সেতু থেকে ঝাঁপিয়ে পড়ে এবং আন্দ্রে তার পিছনে ঝাঁপিয়ে পড়ে এবং তাকে উদ্ধার করার পর তাকে সুরক্ষায় নিয়ে যায়। মহিলাটি তার নাম অ্যাঞ্জেলা বলে জানিয়েছে এবং আন্দ্রের মতো একই সমস্যা হওয়ার কারণে সে লাফিয়েছিল। তাকে বাঁচানোর জন্য তাকে ধন্যবাদ জানান এবং অ্যাঞ্জেলা তার জীবনকে আন্দ্রের কাছে প্রতিশ্রুতি দিয়ে বলেছিলেন যে তিনি তাকে সাহায্য করার জন্য যথাসাধ্য চেষ্টা করবেন। আন্দ্রে ফ্র্যাঙ্কের সাথে দেখা করতে যান। আন্দ্রে এটা বিশ্বাস করেছিলেন যে তাঁর সাথে যদি কোনও সুন্দরী মহিলা থাকে তবে ফ্রাঙ্ক তাকে আরও বেশি শ্রদ্ধা করবে। ফ্র্যাঙ্ক আন্দ্রেতে আগ্রহী না, তবে আন্ড্রের মামলা গোপনে আলোচনা করার জন্য অ্যাঞ্জেলার কাছ থেকে নেওয়া একটি প্রস্তাব গ্রহণ করেন। অ্যাঞ্জেলা যখন আবির্ভূত হয়, তখন তিনি আন্দ্রেকে জানিয়ে দেন যে তার ঋণ পরিশোধিত হয়েছে৷ এবং তাকে প্রচুর পরিমাণে নগদ টাকা দেয়। আন্দ্রে শেষ পর্যন্ত অর্থ গ্রহণ করেন, যদিও তা গ্রহণ করতে তিনি ছিলেন অনিচ্ছুক৷ তিনি বিশ্বাস করেন যে অ্যাঞ্জেলা এটি পাওয়ার জন্য ফ্রাঙ্কের সাথে শুয়েছিল। তাঁর আরও অর্থের প্রয়োজনের বিষয়টি বুঝতে পেরে অ্যাঞ্জেলা তাকে সাহায্য করতে রাজি হন এবং দুজন একটি নাইট ক্লাবে যান। একের পর এক অ্যাঞ্জেলা তার সাথে টয়লেটে পুরুষদের প্রলুব্ধ করে, টাকার বিনিময়ে তাদের যৌন সম্পর্কের প্রতিশ্রুতি দেয়। অ্যাঞ্জেলা যা করছেন তা দেখে আন্দ্রে বিরক্ত হন এবং তার সাথে ঝগড়া করেন। পরে, তাদের দু'জন তার বাকি ঋণ শোধ করতে অন্য ক্লাবে যান। আন্দ্রে পেড্রোর ( সার্জ রিয়াবুকাইন ) সাথে দেখা করেছেন এবং তাকে শোধ করার অফার দিয়েছেন। আন্ড্রে মুছা চরিত্রে জামেল দেবোউজ অ্যাঞ্জেল-এ চরিত্রে রি রসমুসেন গ্যালবার্ট মেলকি ফ্রাঙ্কের ভূমিকায় পেড্রো হিসাবে সার্জ রিয়াবাউকিন ২০০৭ সালের সানড্যান্স ফিল্ম ফেস্টিভ্যালে মার্কিন যুক্তরাষ্ট্রে এই চলচ্চিত্রটির প্রিমিয়ার হয়েছিল। এটি বিশ্বব্যাপী মার্কিন যুক্তরাষ্ট্রে $ ২০০,০০ ডলার সহ বিশ্বব্যাপী $ ৯.৯৯ মিলিয়ন ডলার উপার্জন করে। "Angel-A"। Box Office Mojo। সংগ্রহের তারিখ ৭ জানুয়ারি ২০১৫।  "Angel-A (2005)"। JP's Box-Office। সংগ্রহের তারিখ ৯ অক্টোবর ২০১৬।
শাহবাজপুর আদর্শ নগর ইউনিয়ন

শাহবাজপুর আদর্শ নগর ইউনিয়ন বাংলাদেশের চট্টগ্রাম বিভাগের ব্রাহ্মণবাড়ীয়া জেলার সরাইল উপজেলার একটি ইউনিয়ন। শাহবাজপুর আদর্শ নগর ইউনিয়নের আয়তন ৫,৭২৪ একর (২৩.১৬ বর্গ কিলোমিটার)। শাহবাজপুর টাউনের অবস্থান ২৪°০৩′০৬″ উত্তর ৯১°১০′২৪″ পূর্ব﻿ / ﻿২৪.০৫১৬৬৭° উত্তর ৯১.১৭৩৩৩৩° পূর্ব﻿ / 24.051667; 91.173333। এর উত্তর-পূর্বে নোয়াগাঁও ইউনিয়ন, উত্তরে শাহজাদাপুর ইউনিয়ন, পূর্বে বিজয়নগর উপজেলার বুধন্তি ইউনিয়ন ও চর ইসলামপুর ইউনিয়ন, দক্ষিণ-পূর্বে বিজয়নগর উপজেলার চান্দুরা ইউনিয়ন, দক্ষিণে বিজয়নগর উপজেলার পত্তন ইউনিয়ন এবং পশ্চিমে ব্রাহ্মণবাড়িয়া সদর উপজেলার মজলিশপুর ইউনিয়ন অবস্থিত। শাহবাজপুর ইউনিয়ন সরাইল উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম সরাইল থানার আওতাধীন। এটি জাতীয় সংসদের ২৪৪নং নির্বাচনী এলাকা ব্রাহ্মণবাড়িয়া-২ এর অংশ। এখানে ৯টি ওয়ার্ড, ৬টি মৌজা এবং ১৭টি গ্রাম। এই ইউনিয়ন নিন্মলিখিত গ্রামগুলো নিয়ে গঠিত: বলরামপুর গ্রাম শাহবাজপুর গ্রাম রাজাবাড়ীয়া কান্দি গ্রাম (রাজামারাকান্দি নামে পরিচিত) তমত্মর গ্রাম যাদবপুর গ্রাম নিছমত্মপুর গ্রাম উঃ ধীতপুর গ্রাম দঃ ধীতপুর গ্রাম ভৈষামুড়া গ্রাম ক্ষমতাপুর গ্রাম। ২০১১ সালের আদমশুমারি অনুসারে শাহবাজপুর আদর্শ নগর ইউনিয়নের সাক্ষরতার হার ৪৭.১%। শাহবাজপুর টাউনের মধ্যে উল্লেখযোগ্য বাজার হচ্ছেঃ মৌলভীবাজার, মধুগঞ্জের বাজার, ক্ষমতাপুরের বাজার ও চকবাজার এখন প্রায় লুপ্ত। মাদ্রাসা বাজার, আৎকা বাজার এবং তিতাসের পাড়ে গড়ে উঠা আড়ত বাজার, খান মার্কেট, সেকেন্ড গেইট ফাস্ট গেইট সহ এখনের সকল বাজার/মার্কেট জমজমাট। ২০১১ সালের আদমশুমারি অনুসারে শাহবাজপুর আদর্শ নগর ইউনিয়নের মোট জনসংখ্যা ২৯,৭৫৭ জন। এর মধ্যে পুরুষ ১৪,৬৬৮ জন এবং মহিলা ১৫,০৮৯ জন। মোট পরিবার ৫,৬০৬টি। জনসংখ্যার ঘনত্ব প্রতি বর্গ কিলোমিটারে প্রায় ১,২৮৫ জন। সরাইল উপজেলা সরাইল থানা ব্রাহ্মণবাড়িয়া জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১৯ অক্টোবর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "অক্ষাংশ দ্রাঘিমাংশ"। ১৫ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৩১ আগস্ট ২০১৫।  "ব্রাহ্মণবাড়িয়া জেলার তথ্য উপাত্ত" (পিডিএফ)। web.archive.org। Wayback Machine। Archived from the original on ১৩ নভেম্বর ২০১৪। সংগ্রহের তারিখ ২১ অক্টোবর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
দ্য ড্রাই

দ্য ড্রাই একটি আসন্ন অস্ট্রেলিয়ান ক্রাইম ড্রামা চলচ্চিত্র যা রবার্ট কনোলি পরিচালিত এবং এরিক বানা অভিনীত। এটি জেন হার্পার ২০১৬ সালের উপন্যাস অবলম্বনে তৈরি করা হয়েছে। ছবিতে অভিনয় করার পাশাপাশি বানা একজন নির্বাহী নির্মাতার দায়িত্বও পালন করবেন। হারুন ফালকের চরিত্রে এরিক বানা জেনেভিউ ওরিলি কেয়ার ওডনেল জন পলসন প্রিন্সিপাল ফটোগ্রাফি ৪ মার্চ ২০১৯ সালে শুরু হয়েছিল এবং উইম্মেরা অঞ্চল সহ ভিক্টোরিয়া রাজ্যে এর পূর্নতা ঘটবে। ছবিটি ২০২০ সালের জানুয়ারিতে প্রকাশ হওয়ার কথা ছিল তবে এখন ২২ আগস্ট ২০২০ সালে প্রকাশিত হবে । Spencer, Ashley (২৯ নভেম্বর ২০১৮)। "Eric Bana to Star in Movie Adaptation of Aussie Bestseller The Dry"। E! News। সংগ্রহের তারিখ ৮ মে ২০১৯।  McNary, Dave (২৯ নভেম্বর ২০১৮)। https://variety.com/2018/film/news/eric-bana-australian-police-drama-the-dry-1203052948/। সংগ্রহের তারিখ ৮ মে ২০১৯।  |শিরোনাম= অনুপস্থিত বা খালি (সাহায্য) Bulbeck, Pip (২৯ নভেম্বর ২০১৮)। https://www.hollywoodreporter.com/news/eric-bana-play-detective-aaron-falk-australian-thriller-dry-1165175। সংগ্রহের তারিখ ৮ মে ২০১৯।  |শিরোনাম= অনুপস্থিত বা খালি (সাহায্য) Mike Fleming Jr. (২৯ নভেম্বর ২০১৮)। https://deadline.com/2018/11/dirty-john-eric-bana-the-dry-jane-harper-robert-connolly-bruna-papandrea-1202510920/। সংগ্রহের তারিখ ৮ মে ২০১৯।  |শিরোনাম= অনুপস্থিত বা খালি (সাহায্য) Haupt, Angela (৭ ফেব্রুয়ারি ২০১৯)। "Jane Harper's mysteries are as big as Australia"। The Washington Post। সংগ্রহের তারিখ ৮ মে ২০১৯।  Macdonald, Moira (২ ফেব্রুয়ারি ২০১৯)। "From 'The Dry' to 'The Lost Man': Jane Harper is becoming the queen of Australian outback mysteries"। The Seattle Times। সংগ্রহের তারিখ ৮ মে ২০১৯।  Lester, Amelia (৩১ জানুয়ারি ২০১৯)। "Jane Harper Started as a Business Reporter. Now She Writes Novels About Murder."। The New York Times। সংগ্রহের তারিখ ৮ মে ২০১৯।  "Arts news — Eric Bana to star in a film adaptation of Jane Harper's The Dry"। Australian Broadcasting Corporation। ৪ ডিসেম্বর ২০১৮। সংগ্রহের তারিখ ৮ মে ২০১৯।  Quinn, Karl (৩০ নভেম্বর ২০১৮)। "Eric Bana to star in film adaptation of Jane Harper's worldwide smash The Dry"। The Sydney Morning Herald। সংগ্রহের তারিখ ৮ মে ২০১৯।  N'Duka, Amanda (৪ মার্চ ২০১৯)। https://deadline.com/2019/03/genevieve-oreilly-keir-odonnell-john-polson-eric-bana-the-dry-1202569029/। সংগ্রহের তারিখ ৮ মে ২০১৯।  |শিরোনাম= অনুপস্থিত বা খালি (সাহায্য) Kay, Jeremy (৪ মার্চ ২০১৯)। https://www.screendaily.com/news/eric-bana-crime-thriller-the-dry-begins-australia-shoot/5137390.article। সংগ্রহের তারিখ ৮ মে ২০১৯।  |শিরোনাম= অনুপস্থিত বা খালি (সাহায্য) Bate, Jade (৫ মার্চ ২০১৯)। "Eric Bana film The Dry starts filming in western Victoria"। The Courier (Ballarat)। সংগ্রহের তারিখ ৮ মে ২০১৯।  "Eric Bana to star in 'The Dry'"। Yahoo!। ৩০ নভেম্বর ২০১৮। ৮ মে ২০১৯ তারিখে মূল থেকে আর্কাইভ করা। সংগ্রহের তারিখ ৮ মে ২০১৯।  "2020 outlook for Australian filmmakers: challenges and upside"। IF Magazine (ইংরেজি ভাষায়)। ২০২০-০১-১৫। সংগ্রহের তারিখ ২০২০-০১-১৭।  ইন্টারনেট মুভি ডেটাবেজে দ্য ড্রাই (ইংরেজি)
ত (ইন্ডিক)

এই নিবন্ধে আধ্বব চিহ্ন রয়েছে। সঠিক রেন্ডারিং সমর্থন ছাড়া, আপনি হয়ত ইউনিকোড অক্ষর-এর বদলে জিজ্ঞাসা চিহ্ন, বাক্স বা অন্য কোনো চিহ্ন দেখবেন। এই নিবন্ধে ভারতবর্ষীয় পাঠ্য রয়েছে। সঠিক রেন্ডারিং সমর্থন ছাড়া, আপনি হয়ত ইন্ডিক পাঠ্য-এর বদলে প্রশ্নবোধক চিহ্ন বা বাক্স, স্বরবর্ণের ভুল বা যুক্তাক্ষরের অনুপস্থিত দেখবেন। ত হলো ইন্ডিক আবুগিদার ষোলতম ব্যঞ্জনবর্ণ। আধুনিক ইন্ডিক লিপিগুলিতে ত গুপ্ত বর্ণ -এর মধ্য দিয়ে ব্রাহ্মী বর্ণ থেকে উদ্ভূত হয়েছিল। ভারতীয় সংখ্যা প্রণালী সৃষ্টির পেছনে আর্যভট্টের দেবনাগরী অক্ষর সমূহকে প্রায় গ্রীকদের দ্বারা সংখ্যা লেখার মতো ব্যবহার করা হত। त-এর বিভিন্ন রূপের মানসমূহ নিচে দেয়া হল: त [t̪ə] = ৮ (८) ति [t̪ɪ] = ৮০০ (८००) तु [t̪ʊ] = ৮০,০০০ (८० ०००) तृ [t̪ri] = ৮,০০০,০০০ (८० ०० ०००) ते [t̪e] = ৮×১০১০ (८०१०) तै [t̪ɛː] = ৮×১০১২ (८०१२) तो [t̪oː] = ৮×১০১৪ (८०१४) तौ [t̪ɔː] = ৮×১০১৬ (८०१६) ত হল অসমীয়া ও বাংলা ভাষার ষোড়শ ব্যঞ্জনবর্ণ এবং বাংলা বর্ণমালার ২৭তম বর্ণ। বাংলা বর্ণমালার ষোড়শ ব্যঞ্জনবর্ণ, ত বর্গের প্রথম বর্ণ এবং দন্তদ্বারা উচ্চার্য অঘোষ অল্পপ্ৰাণ ধ্বনির দ্যোতক। “তত’-র সংক্ষিপ্ত কথ্য রূপ (যা-জন এসেছে ত-জন খেয়েছে)। হতে, থেকে, তে প্রভৃতি (৫মী ও ৭মী) বিভক্তির স্থানে এবং হেতু অর্থে প্রযোজ্য প্রত্যয় (জ্ঞানত পাপ করিনি )। ৎ বাংলা বর্ণমালার ষোড়শ ব্যঞ্জনবর্ণ ত-এর ব্যঞ্জনান্ত রূপ এবং দন্ত থেকে উচ্চার্য অঘোষ অল্পপ্ৰাণ ধ্বনির দ্যোতক। শব্দের আরম্ভে ৎ-র ব্যবহার নেই। ত কখনো তো রূপেও উচ্চারিত হয়। নিম্নে এরকম তো/ত/ৎ এর ব্যবহার উল্লেখ করা হয়েছে; অব্যয় হিসেবে প্রশ্নসূচক: সেখানে যাবে তো? নিশ্চয়তা বা দৃঢ়তাসূচক: এই তো সেই বাড়ি, তাই তো আমি বলেছিলাম অনুরোধসূচক: একবার দেখুন তো 'যদিও বা', 'সত্ত্বেও' ইত্যাদি অর্থবোধক : তুমি তো চাও, কিন্তু সে চায় না 'কিন্তু' অর্থবোধক: তারা তো খাবে না 'তবে' বা 'তা হলে' অর্থবাচক: বাঁচতে চাও তো ওষুধ খাও 'অন্তত' অর্থবোধক: আজ তো নয় পরে দেখা যাবে); অনিশ্চয়তাসূচক: যাই তো একবার, দেখি কিছু পাই কি না সন্দেহসূচক: ঠিক বলছ তো? সে একথা স্বীকার করবে তো?) পরিণতি, ঘটনা, অঘটন ইত্যাদি ব্যঞ্জক: বিয়ে তো হল, কিন্তু বরপক্ষ খুশি তো হল না সংশয়সূচক: হয়তো তাই, কে জানে)। হতে, থেকে, তে প্রভৃতি ৫মী ও ৭মী বিভক্তির স্হানে এবং হেতু অর্থে প্রযোজ্য প্রত্যয়বিশেষ (বিশেষত, প্রথমত, কার্যত, ধর্মত)। Ifrah, Georges (২০০০)। The Universal History of Numbers. From Prehistory to the Invention of the Computer (ইংরেজি ভাষায়)। নিউ ইয়র্ক: John Wiley & Sons। পৃষ্ঠা 447–450। আইএসবিএন 0-471-39340-1।
জগন্নাথ মন্দির, দিল্লি

জগন্নাথ মন্দির হল ভারতের নতুন দিল্লিতে অবস্থিত একটি মন্দির। দিল্লির ওড়িয়া সম্প্রদায়ের হিন্দুরা হৌজ খাস এলাকায় জগন্নাথের এই আধুনিক মন্দিরটি নির্মাণ করেন। মন্দিরের বার্ষিক রথযাত্রা অনুষ্ঠানে প্রচুর ভক্তসমাগম হয়ে থাকে। মন্দিরের গর্ভগৃহে জগন্নাথ, বলভদ্র ও সুভদ্রার বিগ্রহ "Thousands celebrate Jagannath rath yatra in Delhi"। Hindustan Times, Delhi  – via HighBeam Research (সদস্যতা প্রয়োজনীয়) । ২৭ জুন ২০০৬। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৩ সেপ্টেম্বর ২০১২।
ঠাকুরপুকুর মেট্রো স্টেশন

ঠাকুরপুকুর মেট্রো স্টেশন হল ভারতের কলকাতার দক্ষিণাঞ্চলের জোকায় কলকাতা মেট্রোর লাইন ৩-এর একটি স্টেশন। স্টেশনটি যে এলাকাতে সেই এলাকার নামে এই স্টেশনটির নামকরণ করা হয়। স্টেশনটি উত্তলিত ভাবে ডায়মন্ড হারবার রোডের উপরে অবস্থিত। এই স্টেশনটি ঠাকুরপুকুর এলাকাতে অবস্থিত। স্টেশনের ভৌগোলিক অবস্থান হল ২২°২৭′৫২″ উত্তর ৮৮°১৮′২৪″ পূর্ব﻿ / ﻿২২.৪৬৪৩৩১৮° উত্তর ৮৮.৩০৬৭৩৭° পূর্ব﻿ / 22.4643318; 88.306737। স্টেশনটির পূর্ববর্তী স্টেশন হল ১.৪৫৫ কিলোমিটার দূরে অবস্থিত জোকা মেট্রো স্টেশন এবং পরবর্তী স্টেশন হল ১.২১৫ কিলোমিটার দূরে অবস্থিত সখেরবাজার মেট্রো স্টেশন। ২০১০-২০১১ অর্থবর্ষের রেল বাজেটে কলকাতা মেট্রো লাইন ৩ এর অনুমোদিত হয় এবং নির্মাণের কাজের জন্য ২,৬৫১৯ কোটি টাকা মঞ্জুর করা হয়। ২০১১ সালের অক্টোবর মাসে এনভিআরএল স্টেশন'সহ জোকা মেট্রো স্টেশন থেকে এসপ্ল্যানেড মেট্রো স্টেশন পর্যন্ত মেট্রো করিডোর নির্মাণের দরপত্র পায়। কলকাতা মেট্রোর লাইন ৩-এর অন্তর্গত ঠাকুরপুকুর মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত। স্টেশনটি ২০০ মিটার দীর্ঘ এবং ২৫ মিটার চওড়া। স্টেশনটি অত্যাধুনিক প্রযুক্তি'সহ নির্মিত হচ্ছে। স্টেশনে প্রবেশ ও প্রস্থানের জন্য ৪ টি প্রবেশ পথ ও প্রস্থান পথ রয়েছে। স্টেশনের দ্বিতীয় স্তরে টিকিট সংগ্রহ কেন্দ্র, টিকিট পরীক্ষার জন্য টিকিট পরীক্ষক যন্ত্র রয়েছে। যাত্রীদের সুবিধার জন্য চলন্ত সিঁড়ি থাকবে স্টেশনটিতে। এছাড়া স্টেশনে পানীয় জল ও শৌচালয়ের ব্যবস্থা থাকবে। কলকাতা মেট্রোর অন্য স্টেশন ও লাইনগুলির মত এই স্টেশনে তৃতীয় রেলপথ দ্বারা ৭৫০ ভোল্টের ডি. সি. বিদ্যুৎ ব্যবস্থা ব্যবহার করা হবে ট্রেন পরিচালনার জন্য। যোগাযোগ ভিত্তিক ট্রেন নিয়ন্ত্রণ সংকেত ব্যবস্থা দ্বারা এই স্টেশনে ও রেলপথে ট্রেনের চলাচল পরিচালনা করা হবে। এই সংকেত ব্যবস্থার দ্বারা খুবি ৯০ সেকেন্ড অন্তঃর ট্রেন পরিচালনা করা যাবে। কলকাতা মেট্রো রেলওয়ে ঘোষণা করেছে এই স্টেশন থেকে রেল পরিষেবা ২০২১ সালে শুরু হবে। "সংরক্ষণাগারভুক্ত অনুলিপি"। ১৬ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৭ ফেব্রুয়ারি ২০২০।  "Seven projects meant to change the face of Calcutta are entangled in a web of land politics and pandering. Metro explores the tunnel vision"। www.telegraphindia.com/। ১১ জুলাই ২০১৩। সংগ্রহের তারিখ ২৭ নভেম্বর ২০১৯।